38. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 6 της 2/8 Ιαν. 1987 (ΦΕΚ Α΄ 1) Συμμετοχή της Ελλάδας στο κεφάλαιο, αποθεματικά και προβλέψεις της Ευρωπαϊκής Τράπεζας Επενδύσεων και αναπροσαρμογή του κεφαλαίου. Έχοντας υπόψη τις διατάξεις : α.Του Νόμ. 1558/85 «Κυβέρνηση και Κυβερνητικά Όργανα». β.Του Νόμ. 945/27.7.79 «περί κυρώσεως της Συνθήκης Προσχωρήσεως της Ελλάδος στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενέργειας ως και της συμφωνίας «περί προσχωρήσεως της Ελλάδος στην Ευρωπαϊκή Κοινότητα Άνθρακος και Χάλυβος». γ.Του Πρωτοκόλλου αριθ. 1 «περί του Καταστατικού της Ευρωπαϊκής Τράπεζας Επενδύσεων» προσηρτημένου στην Συνθήκη Προσχωρήσεως της Ελλάδος στην ΕΟΚ, ΕΚΑΕ, ΕΚΑΧ. δ.Του Νόμ. 1140/21.5.84 «περί συμμετοχής της Ελλάδος στο κεφάλαιο της ΕΤΕ, ΕΚΑΧ και Οργανισμού Εφοδιασμού ΕΥΡΑΤΟΜ» (ανωτ. αριθ. 28). ε.Την αριθ. 2040/23. 12.86 κοινή Εισήγηση των Υπουργών Εθνικής Οικονομίας και Οικονομικών προς το Υπουργικό Συμβούλιο, αποφασίζει: Εγκρίνει τη χορήγηση ατόκων δανείων της Τράπεζας της Ελλάδος προς το Ελληνικό Δημόσιο για την κάλυψη των ποσών που καταβλήθηκαν τα έτη 1985, 1986 από την Τράπεζα στην Ευρωπαϊκή Τράπεζα Επενδύσεων, δηλαδή ποσού δρχ. 1.364.792. 675 (ECU 10.973.878,75). Το ποσό αυτό καταβλήθηκε ως κάτωθι: α.Καταβληθέν ποσό ECU 4.218.750 ισότιμο δρχ. 505. 192.993 για τη συμμετοχή της Ελλάδας στην αύξηση του κεφαλαίου της ΕΤΕ που αποφασίσθηκε το 1981. Το ποσό των ECU 4.218.750 αντιπροσωπεύει τέσσερις δόσεις δηλαδή την τρίτη, τετάρτη, πέμπτη και έκτη δόση, του συνολικού ποσού της συμμετοχής της Ελλάδας στην αύξηση του κεφαλαίου της ΕΤΕ το 1981. Το συνολικό ποσό της αύξησης ECU 8.437.500 θα καταβληθεί σε δρχ. σε 8 ίσες εξαμηνιαίες δόσεις (ECU 1.054.687,50 το ποσό κάθε δόσης) στις 30 Απριλίου και 31 Οκτωβρίου των ετών 1984-87. β.Καταβληθέν ποσό ECU 6.755.128,75 ισότιμο δρχ. 859.599.682 για την αναπροσαρμογή του καταβεβλημένου κεφαλαίου στην ΕΤΕ, δηλαδή: (1)καταβληθέν ποσό ECU 2.623.089,65 ισότιμο δρχ. 284.841.305 στις 31. 10.85. (2)καταβληθέν ποσό ECU 4. 132.039,1 ισότιμο δρχ. 574.748.377 στις 31. 10.86. Το ισότιμο σε δρχ. κάθε δόσεως για τη συμμετοχή της Ελλάδας στην αύξηση του κεφαλαίου της ΕΤΕ υπολογίσθηκε με βάση την ισοτιμία της δραχμής έναντι της λογιστικής μονάδος (ECU) που ισχύει την τελευταία εργάσιμη ημέρα του μηνός που προηγεί-ται της ημερομηνίας καταβολής της κάθε δόσεως. Οι καταβολές που αναφέρονται σε αναπροσαρμογές (Αντί για τη σελ. 464,205) Σελ. 464,205(α) Τεύχος Θ122-Σελ. 121 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.37-38 γίνονται στις 31 Οκτωβρίου κάθε έτους. Τα παραπάνω άτοκα δάνεια συνάπτονται με δανειακές συμβάσεις μεταξύ του Υπουργού Οικονομικών ως εκπροσώπου του Ελληνικού Δημοσίου και της Τράπεζας της Ελλάδας. Τα ποσά των δανείων αυτών θα αποδοθούν στην Τράπεζα της Ελλάδας μετά το πέρας της λειτουργίας της Ευρωπαϊκής Τράπεζας Επενδύσεων. 